11. Høring af Region Midtjyllands fødeplan (Åben)
Tidl. politisk behandling
Forventet sagsgang
SS-U, ØK, BY
Lovgrundlag
SAGENS INDHOLD
Byrådet skal i denne sag tage stilling til høringssvar til Region Midtjyllands fødeplan.
Forslaget til fødeplan er udarbejdet af Fødeplanudvalget for Region Midtjylland, der er sammensat af 
repræsentanter fra regionale fødesteder, den kommunale sundhedspleje og praktiserende læger. 
Fødeplanen bygger på en vision om, at svangreomsorgen i [adresse] skal understøtte den bedst 
mulige start for alle børn og familier.
Planen beskriver organiseringen af svangreomsorgen og de gældende tilbud ved graviditet, fødsel og 
barsel i [adresse]. Samtidig udstikker planen retning for områdets fremadrettede udvikling. 
Planens fokusområder og anbefalinger til de kommende års udvikling er sammenfattet inden for følgende 
overskrifter: 

Håndtering af et stigende fødselstal

Fortsat udvikling og sikring af kvaliteten i fødselsforløbet

Fælles beslutningstagning (patientinddragelse)

Digitalisering

Styrket implementering af indsatsen for sårbare gravide 

Samarbejde og partnerskaber med civilsamfundet. 
Som led i udarbejdelsen af planen har Fødeplanudvalget haft fokus på at inddrage borgernes erfaringer og 
ideer gennem interviews med gravide og nybagte forældre.
Fristen for indsendelse af høringssvar er 18. januar 2021. For at sikre, at Favrskov Kommunes høringssvar 
medtages i behandlingen af sagen, vil det blive fremsendt til regionen umiddelbart efter Social- og 
Sundhedsudvalgets behandling 12. januar med forbehold for Byrådets godkendelse.
VURDERING
Social og Sundhed har udarbejdet et forslag til høringssvar, hvor [adresse] anerkender, at der 
generelt er et velfungerende samarbejde mellem hospitaler, kommuner og de praktiserende læger om 
indsatsen på svangreområdet. I høringssvaret udtrykkes samtidig opbakning til fødeplanens fokus på at 
styrke og videreudvikle eksisterende indsatser. 
I fødeplanen er det beskrevet, at fødselstallet forventes at stige de kommende år. Det er yderligere 
beskrevet, at det mest oplagte initiativ på kort sigt vil være at se på mulighederne for at justere på 
fødestedernes optageområder, så der flyttes fødsler fra hospitaler med kapacitetsmangel til hospitaler med 
plads til flere fødsler. Optageområderne er vejledende, da gravide er omfattet af sundhedslovens 
Byråd
26-01-2021 19:00
Sagsnr. [adresse]
DokID: 
Sagsbehandler : Tanja Jespersen 
Claus Kjeldsen (tinj)
bestemmelser om frit sygehusvalg. Et hospital kan dog af kapacitetsmæssige årsager afvise at modtage 
personer fra andre hospitalers optageområder. 
Borgere med bopæl i [adresse] hører under [adresse] Randers’ optageområde og de 
fleste gravide føder derfor i Randers. En del gravide fra Hinnerup-området vælger dog at føde på [adresse] 
Universitetshospital. I høringssvaret er det fremhævet, at Favrskov Kommune forventer, at kommunerne 
inddrages i planlægningen, hvis det bliver nødvendigt at justere på fødestedernes optageområder. Samtidig 
er det påpeget, at Favrskov Kommune forventer, at gravide fra Hinnerup-området fortsat vil kunne vælge 
at føde i [adresse]. 
En graviditet kan for mange være en optimal periode for livstilsændringer af hensyn til barnets sundhed (fx 
ift. rygning, motion og overvægt). I høringssvaret er det derfor beskrevet, at Favrskov Kommune bifalder, 
at indsatser på svangreområdet skal bidrage til at realisere Sundhedsaftalens målsætninger på 
forebyggelsesområdet. Det er fremhævet, at det bl.a. vil være relevant at styrke samarbejdet om indsatser 
til gravide med overvægt. 
Afslutningsvis er det fremhævet, at Favrskov Kommunes bakker op om fødeplanens anbefalinger til øget 
digitalisering og tilbyder at indgå i et udviklingssamarbejde omkring en digital patientguide (app) til 
fødende/nybagte familier. 
ØKONOMI
Kommunerne medfinansierer de regionale tilbud på svangreområdet. 
I forslaget til fødeplanen lægges der ikke op til grundlæggende ændringer og sagen har derfor ikke 
økonomiske konsekvenser. 
INDDRAGELSE
Fødeplanen er sendt i bred høring hos bl.a. kommuner, patientforeninger, faglige organisationer, 
uddannelsesinstitutioner og regionens patientinddragelsesudvalg. 
INDSTILLING
Direktøren for Social og Sundhed indstiller til Byrådet: 
1.
At forslag til høringssvar fra [adresse] til Region Midtjyllands fødeplan godkendes. 
BESLUTNING
 
Social- og Sundhedsudvalget, 12. januar 2021:
Fraværende: Ingen
Indstilles godkendt.
Økonomiudvalget, 19. januar 2021:
Fraværende: Ingen
Indstilles godkendt.
Byrådet, 26. januar 2021:
Fraværende: Ingen
Godkendt.
Bilag
1.
Høringssvar fra [adresse] (1185957)
2.
Region Midtjyllands fødeplan (høringsversion) (1189035)
